31994D0467
L 190/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 юли 1994 година
относно определяне на здравните условия за транспорта на еднокопитни животни от една трета страна в друга в съответствие с член 9, параграф 1, буква в) от Директива 91/496/ЕИО
(текст от значение за ЕИП)
(94/467/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни и относно изменение на Директиви 89/662/ЕИО, 90/425/ЕИО и 90/675/ЕИО (1), последно изменени с Решение 92/438/ЕИО (2), и по-специално член 9, параграф 1, буква в) от нея,
като има предвид, че съгласно член 9, параграф 1, буква в) от Директива 91/496/ЕИО трябва да бъдат определени здравни гаранции при транспортирането на животни от една трета страна в друга; като има предвид, че са възникнали определени проблеми във връзка с придвижването на еднокопитни животни от една трета страна в друга;
като има предвид, че Комисията определи в Решение 92/260/ЕИО (3), последно изменено с Решение 93/344/ЕИО (4), изискуемите здравни условия и издаването на необходимите ветеринарни сертификати за временно допускане на регистрирани коне; като има предвид, че тези условия осигуряват всички необходими гаранции по отношение на здравния статус на Общността; като има предвид, че следователно за приложимите здравни гаранции при придвижване на еднокопитни животни от една трета страна към друга следва да се направи позоваване на здравните условия, определени в Решение 92/260/ЕИО;
като има предвид, че предвидените мерки в настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Еднокопитните животни, транспортирани от една трета страна в друга, трябва да идват от някоя от третите страни, посочени в приложение I към Решение 92/260/ЕИО.
2. Както е посочено в параграф 1, еднокопитните животни трябва да са придружени от сертификат, озаглавен „Сертификат за транзитно транспортиране на еднокопитни животни от една трета страна в друга“. Този сертификат обхваща раздели I, II и III от здравния сертификат, съответстващ на третата страна, от която идват еднокопитните, посочена в приложение II към Решение 92/260/ЕИО. Освен това, той трябва да включва и разделите по-долу.
„
“
Член 2
Адресати на настоящото решение са държавите-членки.
Съставено в Брюксел на 13 юли 1994 година.